open-index/open-wikipedia-markdown huggingface dataset:
Freaks

***Freaks*** ass en US-amerikanesche Film aus dem Joer 1932.

## Ëm wat geet et am Film?
Den Hans an d'Frida aus dem Zirkus Tetrallini hu sech gär. Den Hans huet awer och en A op d'Trapezkënschtlerin Cleopatra geworf. D'Cleopatra bestit sech da mat dem Liliputaner Hans, eleng wéinst dem Hans senge Suen.

## Iwwer de Film
Freaks as eent vun deenen aussergewéinlechste Wierker aus der Filmgeschicht.

D'Rolle vun de "Freaks" gi vu Mënsche gespillt déi wierklech déforméiert oder handicapéiert sinn. De Film ass awer a kengem Moment voyeuristesch. E probéiert och a kengem Moment d'Matleed beim Nokuckert fir déi anormal Acteuren ervirzeruffen. Et sinn och net d'Freaken déi als déi Béis am Film optrieden, mä déi wierklech Schlecht sinn am Fong geholl déi Normal, dat heescht, déi ouni kierperlech Gebriechen.

No iwwer 70 Joer beréiert de Film nach ëmmer, an en huet näischt vu senger Wierkung verluer.
De Film ass an England 30 Joer verbuede gewiescht. Dem Tod Browning seng Carrière war no Freaks sou gutt wéi eriwwer, duerno ass hie vun de Filmstudioe boykottéiert ginn.
 
Freaks war bis elo bal nëmmen an engem Ciné-Club oder an enger Cinémathèque ze gesinn.

## DVD-Tipp
Am November 2004 koum de Film an enger exzellenter Fassung op DVD bei Warner Home Video eraus.

## Um Spaweck
* De Film op Filmzentrale
* Informatiounen zu de Schauspiller vu ''Freaks''
Codex Aureus Escorialensis

De **Codex Aureus Escorialensis**, och *Speyerer Evangeliar*, gouf am 11. Joerhonnert am Benediktinerklouschter vun der Iechternacher Abtei geschriwwen a gemoolt. En ass haut an der *Real Biblioteca de San Lorenzo de [[El Escorial]]* ze bewonneren.

D'Gëllen Evangeliebuch aus El Escorial, ee vun deene schéinste Codices aus der karolengescher Zäit gouf fir de Keeser Heinrich III. gemaach. E besteet aus 340 Säiten an enthält eng Sammlung vun de véier Evangelien. Wéi säin Numm et seet (*aureus* = gëllen) si grouss Partien aus rengem Gold geschriwwen.

Den Text vun den Evangelien ass op zwou Kolonne verdeelt. D'Schrëft ass zimmlech grouss a ganz harmonesch, ouni siichtbar Korrekturen. De Codex zeechent sech aus duerch e ganze Koup Rummen an Dekoratiounen. Am schéinst sinn déi Säiten, op deenen d'Evangelisten ze gesi sinn, an déi éischt Wierder vun hiren Evangelien.

## Kuckt och
* Iechternach
* Codex Aureus Epternacensis

## Um Spaweck

* Facsimile-Editioun vum Codex
Handball Käerjeng

Den **Handball Käerjeng** ass den Handball-Club vun Nidderkäerjeng. Fir de Moment spillt de Veräin an der neier Sportshal "Um Dribbel" zu Käerjeng.

## Geschicht an Aktivitéiten

1974 gouf de Klub ënner dem Numm *Handball Club Bascharage* gegrënnt an ass zanterhier ganz erfollegräich an huet virun allem bei den Damme vill Titele geholl.

Vun 2005 un hunn d'Dammen an der däitscher Uewerliga gespillt an duerno vun 2010 bis 2017 ënner dem Numm Roude Léiw Bascharage (mat däitscher Lizenz) an der *West-Staffel* vun der däitscher 3. Liga, wou se 2011 Ligameeschter goufen. 

De 27. Juni 2012 gouf den Numm op *Handball Käerjeng* geännert.

All Alterskategorien zesummegeholl huet de Klub 12 Ekippen déi an den Divisioune vun der FLH engagéiert sinn. Dobäi gëtt d'Jugendaarbecht ganz grouss geschriwwen.

## Palmarès
### Dammen
* 31-mol Champion vu Lëtzebuerg (1978-1987, 1991-2009, 2018, 2019).
* 20-mol Coupe de Luxembourg (1976, 1981, 1984, 1985, 1994-1997, 1999-2009, 2019).
* 30-mol bei enger Qualifikatioun fir d'Coupe d'Europe matgespillt (https://de.wikipedia.org/wiki/HB_K%C3%A4erjeng?fbclid=IwAR3r5c4DzM11W3FrnkfgJgtg8ZjVersg8lRqsbZ5e0xJzx2BxzO3MxF6uwc#Teilnahme_an_europ%C3%A4ischen_Wettbewerben_(Damen)).
* Champion RPS-Oberliga 2009 an 2010, Vizechampion RPS-Oberliga 2007, Champion (Oberliga-Rheinland) 2006
* Champion 3. Liga West 2011

### Hären
* Champion vu Lëtzebuerg (2014, 2018).
* 4-mol Gewënner (2004,2008,2015, 2016) a sechsmol Finalist (1988, 2002, 2003, 2011, 2012, 2014) vun der Coupe de Luxembourg.
* 15-mol bei enger vun de Coupe d'Europe matgespillt (2001, 2002, 2003, 2004, 2008, 2010, 2013 bis 2019) https://de.wikipedia.org/wiki/HB_K%C3%A4erjeng?fbclid=IwAR3r5c4DzM11W3FrnkfgJgtg8ZjVersg8lRqsbZ5e0xJzx2BxzO3MxF6uwc#Teilnahme_an_europ%C3%A4ischen_Wettbewerben_(Herren).
* An der Nationaldivisioun: 1985/86, 1988/89, 1992/93, 1995/96, 1998-?.

## Um Spaweck
* D'Websäit vum Club
* HB Käerjeng (Hären) an der Datebank vun der Europäescher Handballfederation
* HB Käerjeng (Dammen) an der Datebank vun der Europäescher Handballfederation
Claude Turmes

De **Claude Turmes**, gebuer de 26. November 1960 zu Dikrech, ass e lëtzebuergesche Politiker (déi gréng). Hie war vum 5. Dezember 2018 bis de 17. November 2023 Minister fir Landesplanung a fir Energie an der Regierung Bettel-Schneider-Braz. Virdru war hien 19 Joer laang, vun 1999 bis 2018 Deputéierten am Europäesche Parlament.

## Karriär
No sengem Lycée huet hien 1983 eng *Licence* a Sporterzéiung zu Louvain-la-Neuve gemaach an ass 1986 Sportsprofesser ginn.

Zanter 1989 ass en am Mouvement écologique aktiv. Tëscht 1995 an 1997 war hie Sekretär vu *[[Friends of the Earth Europe]]*, enger Daachorganisatioun vun Ëmweltorganisatiounen. Säi Schwéierpunktthema ass d'Energiepolitik. Sou war en tëscht 1995 an 1997 Vizepresident vun EUFORES, enger NRO, déi sech fir erneierbar Energien an Europa asetzt. Hie war och zäitweileg President vun der Energiekommissioun vun der Stad Esch-Uelzecht.

1999 huet de Claude Turmes op der Lëscht vun deene Grénge fir d'Wale fir dat Europäescht Parlament kandidéiert a gouf als Deputéierte gewielt. 2002 gouf e Vizepresident vun der Fraktioun déi Gréng/Fräi Europäesch Allianz am Europaparlament. Hien ass 2004, 2009 an 2014 dohin erëmgewielt ginn.

Dem 20. Juni 2018 gouf hien zum Staatssekretär am Ëmweltministère an der Regierung Bettel-Schneider ernannt, wou en de stënterlech verstuerwene Camille Gira ersat huet.

Bei de Chamberwale vum 14. Oktober 2018 gouf hien, als Kandidat fir déi Gréng am Walbezierk Norden, an d'Chamber gewielt.
Hien huet op dat Mandat verzicht, a gouf de 5. Dezember 2018 als Minister fir Landesplanung an Energie an der Regierung Bettel-Schneider-Braz vereedegt. No der Demissioun vun der Carole Dieschbourg den 22. Abrëll 2022 huet hien zousätzlech den Interim am Ëmweltministère iwwerholl.

## Kuckt och
* Lëscht vun de lëtzebuergesche Regierungsmemberen
* Lëscht vun de lëtzebuergeschen Europadeputéierten

## Um Spaweck

* www.claudeturmes.lu
* Portrait vum Claude Turmes op der Websäit vum EP
Lydie Polfer

D**'Lydie Catherine Polfer**, gebuer den 22. November 1952 an der Stad Lëtzebuerg, ass eng lëtzebuergesch Politikerin (DP). Si ass zanter 2013 Buergermeeschtesch vun der Stad Lëtzebuerg (fir d'éischt 1982 bis 1999) an zanter 2009 Deputéiert an der Chamber (fir d'éischt 1979 bis 1984).

## Biographie
1972, no hirer Première am Lycée Robert-Schuman an der Stad Lëtzebuerg, goung d'Lydie Polfer op Grenoble, fir Droit ze studéieren. Se huet hire Studium 1976 mat enger Maîtrise ofgeschloss, an do d'selwecht Joer och en Diplom an Europarecht gemaach.

1979 huet se sech decidéiert, an d'Politik ze goen. Si gouf, op der DP-Lëscht, an d'Chamber gewielt an ass duer 1984, 1989, 1994 an 1999 erëmgewielt ginn. Tëscht 1984 a 1994 huet s'op hiert Mandat als Deputéiert an der Chamber verzicht, fir Deputéiert vum Europäesche Parlament ze ginn, fir dat s'och op der Wielerlëscht stoung.

1994 gouf si Presidentin vun der Demokratescher Partei (DP) a blouf dat bis 2004.

Tëscht 1982 an 1999 war d'Lydie Polfer Buergermeeschtesch vun der Stad Lëtzebuerg, wou si d'Nofolleg vun hirem Papp dem Camille Polfer gemaach huet.

Vum August 1999 bis Juli 2004 war si Vizepremierministesch, Ausseministesch a Ministesch fir Verwaltung a Verwaltungsreform an der Regierung Juncker-Polfer.

Vun 2004 bis 2009 war si nees Member vum Europäesche Parlament.

Bei de Chamberwale vum 7. Juni 2009, deene vum 20. Oktober 2013, deene vum 14. Oktober 2018 an deene vum 8. Oktober 2023 gouf si all Kéier an d'Chamber erëmgewielt.

De 17. Dezember 2013 gouf si op en Neits als Buergermeeschtesch vun der Stad Lëtzebuerg vereedegt, nodeem de Xavier Bettel Premierminister an der Regierung Bettel-Schneider gi war. Si blouf dat och no de Gemengewale vum 8. Oktober 2017 an deene vum 11. Juni 2023.

## Privatliewen
D'Lydie Polfer huet eng erwuessen Duechter a wunnt an der Stad Lëtzebuerg.

## Auszeechnungen (Auswiel)
* 
* 
* 
* Chevalier vum *Ordine al Merito della Repubblica Italiana* (Promotioun 2003)
*  *Großes Goldenes Ehrenzeichen am Bande für Verdienste um die Republik Österreich*.
*  Grousst Band vum japaneschen Uerde vun der Sonn déi opgeet (2025)

## Quellen
* CV op der Websäit vun der Stad Lëtzebuerg
* Biographie op dp.lu fir d'Chamberwalen 2009
* Biographie op wort.lu no de Wale 2009

## Kuckt och
* Lëscht vun de lëtzebuergesche Regierungsmemberen

## Um Spaweck

* Offiziell Websäit vum Lydie Polfer
* Portrait vum Lydie Polfer op der Websäit vum EP
Jean Spautz

De **Jean Spautz**, gebuer den 9. September 1930 zu Schëffleng, ass e lëtzebuergesche Gewerkschaftler a Politiker (CSV).

De Jean Spautz war Aarbechter um Walzwierk op der Arbed. Hien huet sech fréi politesch engagéiert. Vun 1954 bis 1958 war hie President vun der JOC a vun 1960 bis 1966 President vun der Jugendsektioun vun der CSV. Vun dëser Partei war hien och vun 1982 bis 1990 President. President vum LCGB war hie vun 1967 bis 1980.

De Jean Spautz war tëscht 1964 an 1980 Member vum Schëfflenger Gemengerot an zousätzlech tëscht 1975 an 1980 Schäffen.

Vun 1959 bis 1980 war hien Deputéierten an der Chamber. 1979-1980 war en hire Vizepresident a vun 1995 bis 2004 hire President.

Vun 1980 bis 1989 war hien Inneminister, Minister fir Famill, Soziale Wunnengsbau a sozial Solidaritéit an der Regierung Werner-Thorn-Flesch a Santer-Poos I. Vun 1989 bis 1995 war hien Inneminister a Minister fir Wunnengsbau an Urbanismus an der Regierung Santer-Poos II an III.

Vun 1979 bis 1980, an dann nees vun 2004 bis 2009, war hien Deputéierte vum Europäesche Parlament. Hie war och Member vun der *Assemblée consultatice* vum Europarot a vun der Westeuropäescher Unioun (1968-1979).

De Jean Spautz ass de Papp vum Monique a Marc Spautz.

## Gielercher
* 
* 

## Kuckt och
* Lëscht vun de lëtzebuergesche Regierungsmemberen

## Um Spaweck

* Portrait vum Jean Spautz op der Websäit vum EP
Nauru

D**'Republik Nauru** (*Ripublik Naoero, Republic of Nauru*) ass een Inselstaat am Pazifeschen Ozean. En huet ronn 13.000 Awunner. Nauru ass Member vun der UNO a vum Commonwealth. Nauru huet keng Haaptstad; de Regierungszentrum läit am Bezierk vun der gréisster Stad vum Land, Yaren.

## Geographie
Nauru ass eng Koralleninsel. Se kuckt 65 m héich aus dem Mier eraus. D'Land selwer huet just 21,3&nbsp;km2 wougéint d'Mieresfläch ronn 180.000&nbsp;km2 huet. Den Ëmfang vun der Insel huet 19&nbsp;km. Se äit ganz no beim Equator an huet en tropescht maritiimt Klima.

## Um Spaweck

*  Vakanz op Nauru Offiziell Websäit
Lëscht vun de Simpsons Figuren

Dës **Lëscht vun de Simpsons Figuren** ass en Deel vun de .

## A

* Langdon Alger
## B
* Wendell Borton
* Gladys Bouvier
* Grampa Bouvier
* Grandma Jackie Bouvier
* Patty Bouvier
* Selma Bouvier
* Charles Montgomery Burns

## C

* Carl Carlson
* Coltrane
* Comic Book Guy

## D

## E

## F
* Eugene Fisk
* Maude Flanders
* Ned Flanders
* Rod Flanders
* Todd Flanders
* Ethan Foley
* Pops Freshemeyer

## G
* Furious George
* Frank Grimes
* Barney Gumble

## H
* Janey Hagstrom
* Dr. Julius Hibbert
* Miss Elizabeth Hoover

## I

* Itchy

## J
* Jimbo Jones
* Jub Jub
## K

* Edna Krabappel
* Herschel Krustofski (*Krusty the Clown*)

## L
* Dewey Largo
* Lenny Leonard

## M

* Otto Mann
* Jack Marley
* Troy McLure
* Nelson Muntz
* Bleeding Gums Murphy

## N

* Apu Nahasapeemapetilon

## O

## P
* Herbert Powell
* Martin Prince
* Princess
* J. Loren Pryor

* Martin Prince

## Q

* Queenie the Chicken
* Quiggly
## R

## S

* Santa's Little Helper
* Scratchy
* Cecile Shapiro
* Mindy Simmons
* Abraham J. Simpson
* Bart Simpson
* Homer Simpson
* Lisa Simpson
* Maggie Simpson
* Marge Simpson
* Mona Simpson
* Seymour Skinner
* Waylon Smithers
* Snowball
* Snowball II
* Snuffy
* Stampy
* Samantha Stanky
* Sidney Swift
* Moe Szyslak

## T
* Allison Taylor
* Robert Terwilliger (*Sideshow Bob*)
* Todd

## U

## V

* Milhouse Van Houten

## W

* Clancy Wiggum
* Ralph Wiggum
* Groundskeeper Willy

## X

## Y

## Z
Llanfairpwllgwyngyllgogerychwyrndrobwllllantysiliogogogoch

**Llanfairpwllgwyngyllgogerychwyrndrobwllllantysiliogogogoch** ass en Duerf op der Insel Anglesey an der Grofschaft mam selwechten Numm am Nordweste vu Wales.

Jorelaang hat déi kleng Uertschaft mat eppes méi wéi 1000 Awunner dee längsten Uertsnumm vun der Welt, bis eng aner Uertschaft dee Rekord den 19. Juli 2004 gebrach huet. Et ass dat Llanhyfryddawelllehynafolybarcudprindanfygythiadtrienusyrhafnauole .

Mat sou engem Numm, ass Llanfairpwllgwyngyllgogerychwyrndrobwllllantysiliogogogoch zu der bekanntster Uertschaft a Wales ginn, wat natierlech vill Touristen ugezunn huet. Um Quai vun der restauréierter viktorianescher Gare steet dat laangt Schëld, virun deem sech Touristen opstelle fir op d'Foto ze kommen.

Meeschtens gëtt den Duerfnumm als *Llanfair P. G.*, *Llanfairpwll* oder *Llanfairpwllgwyngyll* ernimmt. Den Numm kënnt aus der Walisescher Sprooch a bedeit: *Mariekiirch an enger Kaul bei wäissen Hieselter no bei engem séieren Trëndel an der Géigend vun der Thysiliokiirch, déi net wäit ewech ass vun enger rouder Hiel*.

Den Domainnumm vu Llanfairpwllgwyngyllgogerychwyrndrobwllllantysiliogogogoch ass de längste vun der Welt.

## Um Spaweck

* Offiziell Websäit (englesch)
* bbc.co.uk – BBC-Lexikonartikel iwwer Llanfairpwllgwyngyllgogerychwyrndrobwllllantysiliogogogoch (englesch)
Schluecht vu Saint-Quentin

D**'Schluecht vu Saint-Quentin** war den 10. August 1557.
An hir koum et, am Kader vun den Italine-Kricher, zu der dezisiver Victoire vun de Spuenier iwwer d'Fransousen. Déi koum zustan, well de spuenesche Kinnek Philipp II. vun der englescher Kinnigin Mary I. als Alliéiert Hëllef krut.

## Oflaf
Zanter Oktober 1556 hunn d'Spannungen an Italie géint d'Spuenier erëm zougeholl. Den Duc François de Guise huet d'Campagne dirigéiert. D'Spuenier hunn dovu profitéiert, datt déi franséisch Arméi wäit ewech war, an um Ufank vum Summer 1557 hu si eng Offensiv an der Picardie gestart.

Den Duc vun der Savoie Emmanuel-Philibert huetSaint-Quentin belagert, dat schlecht befestegt war. De Coligny, deen sech an do mat e puer Truppen opgehalen huet, huet versicht, dat bescht aus der Situatioun ze maachen, an et gouf och versicht, hien do erauszehuelen.

De Connétable Anne de Montmorency, deen d'kinneklech Arméi geleet huet, ass iwwer d'Somme marschéiert an huet versicht, d'Arméi duerch d'Supp an d'Stad eranzekréien. Well alles zimmlech an der Hetz geschitt ass, koumen eng knapps 500 Männer ënner dem d'Andelot eran. Duerno wollt de Connétable sech bei Dag zeréckzéien, mä duerch seng vill Bagage goung dat ganz lues iwwer d'Bün, wouvun den Emmanuel-Philibert profitéiert huet. Well hie méi Männer zur Verfügung hat, huethien hien eng Schluecht ugefaangen.

De Connétable hat emol keng Zäit seng Truppe richteg ze uerdnen an et koum zu engem Desaster fir d'Fransousen. De Connétable gouf gefaange geholl, genee wéi ee vu senge Bouwen, den Duc vu Montpensier, den Duc vu Longueville, de Louis de Gonzague, zéng Ritter vum Uerden vu Saint-Michel, an 300 Gentilhommes. D'Spuenier am Géigesaz dozou hate nëmme kleng Perten.

Mä d'Spuenier konnte vun hirem Succès net profitéieren. Si sinn zu Saint-Quentin bliwwen, wou de Philippe II. de 27. August agetraff ass, an de Coligny gouf Prisonéier geholl. Duerch dëse Retard konnt Paräis eng nei Arméi opbauen a Saint-Quentin gouf 1559 erëm franséisch. D'Prisonéier hu vill Sue misse bezuelen an den Desaster vu Saint-Quentin huet de Montmorency fir eng Zäit vun der politescher Bün ewechgeholl.
238

## Evenementer
* Sechskeeserjoer

## Konscht a Kultur

## Wëssenschaft an Technik

## Gebuer

## Gestuerwen

## Um Spaweck
260

## Evenementer
* D'Stad Palmyra am haitege Syrie gëtt eng Monarchie.

## Konscht & Kultur

## Wëssenschaft & Technik

## Gebuer

## Gestuerwen

## Um Spaweck
273

## Evenementer
* De réimesche Keeser Aurelian léisst d'Stad Palmyra am haitege Syrien zerstéieren.

## Konscht & Kultur

## Wëssenschaft & Technik

## Gebuer

## Gestuerwen
301

## Evenementer
* 3. September: San Marino gëtt gegrënnt.

## Konscht & Kultur

## Wëssenschaft & Technik

## Gebuer

## Gestuerwen
327

## Evenementer

## Konscht & Kultur
* Den Ausonius, beschreift a senger "Mosella" seng Rees op d'Musel.

## Wëssenschaft & Technik

## Gebuer

## Gestuerwen
347

## Evenementer

## Konscht & Kultur

## Wëssenschaft & Technik

## Gebuer
* Hieronymus vu Stridon, Theolog a kathouleschen Hellegen.

## Gestuerwen

## Um Spaweck
393

## Evenementer
* De réimesche Keeser Theodosius I. schaaft déi Olympesch Spiller, d'Orakel vun Delphi, d'Mystèrë vun Eleusis an aner bedeitend heednesch Zeremonien of an zerstéiert domat d'Grondlage vum heednesche Glaf am Osten.

## Konscht a Kultur

## Wëssenschaft an Technik

## Gebuer

## Gestuerwen
Europäescht Reglement

En **Europäescht Reglement** (fr: *règlement*, de: *Verordnung*) ass en europäescht Gesetz, dat vum europäesche Legislateur, d.&nbsp;h. dem Conseil vun der Europäescher Unioun, meeschtens zesumme mam Europäesche Parlament decidéiert ginn ass.

Et ass an alle Memberstaaten wuertwiertlech a mat allem, wat dra steet, zu deem Dag, wou et am Journal Officiel vun der EU verëffentlecht gëtt, gëltegt Gesetz. Meeschtens sinn dat genee technesch Normen, déi domat decidéiert ginn, oder genee Zommen oder Prozentsätz, wéi z.&nbsp;B. bei TVA.

Et ass z'ënnerscheede vun enger Direktiv.

## Kuckt och
* Europäesch Unioun
* Institutioune vun der Europäescher Unioun

## Um Spaweck
Europäesch Direktiv

Eng **Europäesch Direktiv** (de: *Richtlinie*) ass en europäescht Gesetz, dat vum europäesche Legislateur, d.&nbsp;h. dem Conseil vun der Europäescher Unioun, meeschtens zesumme mam Europäesche Parlament decidéiert ginn ass.

Si verflicht déi Länner un déi se geriicht ass (also meeschtens alle 27), e bestëmmtent Zil, dat dora festgehalen ass, bannent enger bestëmmter Zäit z'erreechen. Wéi se dëst Zil erreeche sollen, (z.&nbsp;B. duerch nei oder geännert national Gesetzer, oder och soss Mesuren) ass de Memberstaaten iwwerlooss.

Et ass eng vun de Rolle vun der Europäescher Kommissioun, dorop opzepassen, datt d'Memberlänner d'Direktive richteg an zur Zäit "transposéieren" (also inhaltlech erfëllen). Wann dat net de Fall ass, ka s'eng Plainte virum Europäesche Geriichtshaff maachen.

Ausserdeem kann eng Eenzelpersoun oder eng Entreprise hire Staat verkloen, wann hinnen, well hien ze spéit eng Direktiv ëmgesat huet, Schued entstanen ass.

Eng Direktiv ass z'ënnerscheede vun engem Reglement.

## Kuckt och
* Europäesch Unioun
* Institutioune vun der Europäescher Unioun
* Natura 2000: baséiert op zwou europäeschen Direktiven
511

## Evenementer

## Konscht a Kultur

## Wëssenschaft an Technik

## Gebuer

## Gestuerwen

* 27. November: Chlodwig I., Kinnek vun de Franken.

## Um Spaweck
Internetforum

En **Internetforum** ass eng Web Applikatioun op enger Websäit, déi et senge Benotzer erméiglecht, fir mateneen ze kommunikéieren. Et ass eng Alternativ zu scho méi eelere Systemer wéi Usenet oder Mailinglëschten.
Am Géigesaz zum Chat ginn déi geschriwwe Bäiträg net an engem Lach vu Logdateien ënner, mä se bleiwe gespäichert a kënne vu all berechtegte Benotzer (User) resp. Gaascht (Guest) gelies ginn.

Déi verschidden Nimm fir Internetforume sinn:
* Diskussiounsforum,
* Forum,
* Board,
* Bulletin Board,
* Online/Webforum.

## Opbau
An der Reegel huet sou een Internetforum e bestëmmt Theema an ass an der Struktur a Kategorië resp. an Ënnerkategorien opgegliddert.

Bannent de Kategorië kann de Benotzer dann en Theema (Topic, Thread) wat e wëllt opmaachen, deem en natierlech och een Titel (Iwwerschrëft) gëtt. Doropshi kënnen aner Benotzer dann äntwerten (reply) an de Threadstarter kann dat selbstverständlech och. Déi eenzel Bäiträg an engem Internetforum nennt een och nach "postings" (pl. Bäitrag) oder "replies" (pl.: Äntwert)

## Duerstellungsmethoden
Ofhängeg vun der Foresoftware an hirer Konfiguratioun gëtt et verschidde Méiglechkeete fir den Inhalt vun engem Theema unzeweisen:
* Threaded View: Bei dësem System ginn déi eenzel Bäiträg a Form vun engem Bam duergestallt. Et entsteet sou eng hierarchesch Struktur, duerch déi een erkennt, wat fir ee Bäitrag als Äntwert op wat fir een anere Bäitrag erstallt gouf.
* Flat Style oder Linear Mode: Dëse System weist all d'Bäiträg an engem Theema a chronologescher Reiefolleg un.
* Hybrid View: Eng Mëschung vun deenen anere Systemer.

## Hierarchie
En Internetforum ass generell hierarchech organiséiert an an all gréisserem Internetforum gëtt et op d'mannst dës "Zorte" vu Benotzer:
* Administrator: meeschtens de Grënner vum Forum an och meeschtens Webmaster, huet Zougrëff op den Admin Control Panel, Datebank, Server, etc.
* Moderatoren: si këmmere sech ëm déi méi alldeeglech Aufgaben am Forum wéi z.&nbsp;B. datt net géint forumsintern Reegele verstouss gëtt.
* Benotzer: Normal Membere vum Forum.

## Kuckt och
*Lëscht vu Lëtzebuerger Internetforumen

## Um Spaweck

* Lëschtech Forumsbiller - "Wayne-Biller" déi dacks an Internetforume gepost ginn
* Fore-Smilies - Graphesch Smilien, déi a ville Forume benotzt ginn
* Big-boards.com - Eng interessant Säit, déi déi gréisst Internetforumen oplëscht.
* Web Forum
534

## Evenementer

* : Mam Decimus Theodorius Paulinus gëtt de leschte Konsul am Weste bestëmmt.
* 16. November: De Keeser Justinian I. gëtt eng iwwerschaffte Versioun vum Codex Iustinianus eraus.
* Duerch seng aussiichtslos militäresch Lag kapituléiert de Vandalekinnek Gelimer, den zulescht vun Numidien aus operéiert hat, virun den ostréimeschen Truppe vum Belisar. Domat ass d'Eruewerung vum Vandaleräich ofgeschloss. Och d'Balearen, Korsika a Sardinie falen un Ostroum. De Gelimer gëtt zu Konstantinopel an engem Triumphzuch virgefouert an duerno op de Landgutt a Klengasie verbannt.
* D'Räich vun de Burgunder, wat 532 no der Schluecht vun Autun vun de Franken eruewert gi war, gëtt ënner de Bridder Clotaire I., Childebert I. an Théodebert I. opgedeelt. D'burgundescht Volleksrecht bleift erhalen, mä Burgund huet an der Zukunft Arméi- an Zënsflicht géintiwwer de Franken.
* D'Regentin vum ostgotesche Räich Amalasuntha gëtt nom Doud vum jonken Athalarich vun hirem Cousin Theodahad gezwongen dësen als Kinnek anzesetzen.
* Duerch jiddesch Gesetzer beschränkt de Keeser Justinian I. d'Rechter vun der jiddescher Communautéit.
* De Cynric gëtt Kinnek vu Wessex nom Doud vum Cerdic.
* Toledo gëtt a Spuenien nei Haaptstad a reliéisen Zentrum vun de Westgoten.
* A China deelt sech d'Räich vun de Wei an d'Deelräicher vun den ëstlechen an de westleche Wei. Haaptstad vum ëstleche Wei gëtt Ye. D'Herrscherdynastie vun de westleche Wei residéiert zu Chang'an. Am Norde vu China léist domat d'ëstlech Wei déi nërdlech Wei of.

## Konscht a Kultur
## Wëssenschaft an Technik
## Gebuer

* Taliesin, walisesche Bard (ongeféieren Datum, † ëm 599)

## Gestuerwen

* : Athalarich, Kinnek vun den Ostgoten (* 516)
* Herminafried, Kinnek vun den Thüringer (* virun 485)
* Cerdic, Kinnek vu Wessex (* ëm 467)
* Marcellinus Comes, spéitanticke Geschichtsschreiwer (ongeféieren Datum)
* Thierry I.
570

## Evenementer

## Konscht a Kultur

## Wëssenschaft an Technik

## Gebuer
* 20. Abrëll: islamesche Prophéit Mohammed

## Gestuerwen

## Um Spaweck
598

## Evenementer

## Konscht a Kultur

## Wëssenschaft an Technik

## Gebuer
*Brahmagupta, indesche Mathematiker an Astronom

## Gestuerwen
410

## Evenementer
* 24.-27. August: Dem gotesche Chef Alarich seng Truppen erueweren a plëmme Roum.

## Konscht a Kultur

## Wëssenschaft an Technik

## Gebuer

## Gestuerwen

## Um Spaweck
414

## Evenementer

* Januar: Den Athaulf, Kinnek vun de Westgoten, bestit sech mat der Schwëster vum Flavius Honorius, der Aelia Galla Placidia déi als Geisel matgefouert gouf, zu Narbonne.
* Den Athaulf, Kinnek vun de Westgoten, setzt zu Bordeaux op en Neits de Priscus Attalus als Géigekeeser zum Flavius Honorius op.
* D'Westgoten ënner dem Athaulf falen an d'Iberesch Hallefinsel an, an eruewere Barcelona
* D'Aelia Pulcheria, déi 15-järeg Schwëster vum ostréimesche Keeser Theodosius II. gëtt zu der *Augusta* erhuewen a bestëmmt a groussem Ausmooss d'Politik vun Ostroum.
* De Bëschof Abdas vu Susa zerstéiert en zoroastreschen Tempel; doropshi kënnt et am Sassanideräich zu antichrëschtlechen Onrouen.
* De Kumara Gupta I. gëtt Herrscher vum nordindesche Guptaräich.

## Konscht a Kultur

## Wëssenschaft an Technik

## Gebuer

## Gestuerwen

* Synesios vu Kyrene, Bëschof vu Kyrene.
418

## Evenementer
* D'réimesch Haaptstad gëtt vun Tréier op Arles verluecht.

## Konscht & Kultur

## Wëssenschaft & Technik

## Gebuer

## Gestuerwen
420

## Evenementer

## Konscht & Kultur

## Wëssenschaft & Technik

## Gebuer

## Gestuerwen
* 30. September: Hieronymus vu Stridon, Theolog a kathouleschen Hellegen.

## Um Spaweck
449

## Evenementer

* : Erëffnung vun der Kiercheversammlung zu Ephesos vum Poopst Leo I., déi als *"Raibersynod"* *(latrocinium)* an d'Geschicht agaangen ass: Zweete Konzil vun Ephesos. Dem réimesche Vertrieder vum Leo gëtt de Virsëtz verweigert. D'Patriarche vu Konstantinopel an Antiochia, Flavian an Domnus II., gi mat Hëllef vum Leeder vun Konzil, dem Patriarch Dioskur vun Alexandria, fir ofgesat erkläert, dee mat Hëllef vu bewaffente Kämpfer d'monophysitesch Léiermeenung vum Eutyches duerchsetze wëll.
* Oktober: Eng réimesch Synod erkläert d'Beschlëss vun der "Raibersynod" fir null an nichteg.
* Der Iwwerliwwerung no schléisst de britteschen Herrscher Vortigern e Bündnis mat den angelsächseschen Arméiféierer Hengest an Horsa
* 448 oder 449: Den ostréimeschen Diplomat Priscus reest un den Haff vum Hunnekinnek Attila.

## Konscht a Kultur

## Wëssenschaft an Technik

## Gebuer

* Ninken, 24. Keeser vu Japan († 498)
* Kavadh I., persesche Grousskinnek († 531)

## Gestuerwen

* 11. August: Flavian, Patriarch vu Konstantinopel.
* Hilarius, Bëschof vun Arles.

## Um Spaweck
453

## Evenementer

## Konscht a Kultur

## Wëssenschaft an Technik

## Gebuer

## Gestuerwen
* Attila, Kinnek vun den Hunnen
## Um Spaweck
466

## Evenementer

## Konscht & Kultur

## Wëssenschaft & Technik

## Gebuer

* Chlodwig I., Kinnek vun de Franken.

## Gestuerwen
622

## Evenementer
* 16. Juli: Den islamesche Prophéit Mohammed kënnt zu Medina un, wat den Ufank vun der islamescher Zäitrechnung markéiert.

## Konscht & Kultur

## Wëssenschaft & Technik

## Gebuer

## Gestuerwen
630

## Evenementer

## Konscht a Kultur

## Wëssenschaft an Technik

## Gebuer
* Sigebert III., franséische Monarch.

## Gestuerwen

## Um Spaweck
Anglesey

**Anglesey**, op walisesch *Ynys Môn*, ass eng brittesch Insel virun der Nordwest-Küst vu Wales am Iresche Mier. Et ass och den Numm vun enger Grofschaft.

## Geographesches

Den héchste Punkt op Anglesey selwer ass de Mynydd y Garn an dem nord-westlechen Eck. Awer de Bwrdd Arthur am Oste vun der Insel ëstlech vun der *Red Wharf Bay* an de Mynyedd Eilian am nord-ëstlechen Eck komme bis op e puer Meter un en erun. Den Holyhead-Bierg op der virgelagerter Holy-Insel huet 219 Meter (i.d.M.). Anglesey huet ausserdeem eng Küst vun 201 Kilometer.

## D'Stied op Anglesey

* Caergybi (Holyhead)
* Llangefni ass déi administrativ Haaptstad vun der Insel an déi zweetgréisst Stad.
* Amlwch war fréier den Hafe fir d'Kofferminièren an den *Parys-Bierger*, genannt nom Rober Parys, dem Kämmerer (Chamberlain) vun Nordwales ënner dem Henry IV.. An den Zäite vun de Réimer sinn do 80.000 Tonne Koffer am Joer produzéiert ginn, deen zu Neel verschafft gouf, déi d'Dunne vun de Seegelschëffer zesummegehalen hunn.
* Biwmares (Beaumaris),
* Llanerchymedd
* Portthaethwy (Menai Bridge) ass eng Klengstad mat eppes iwwer 2000 Awunner. D*'Llandysilio-Kierch*, ass sou grouss wéi eng Hausgarage a steet op enger Hallefinsel.

## Verkéier

* Autobunn: 31 Kilometer
* Landstroossen: 1179 Kilometer

D'Insel Anglesey ass vum Festland aus z'erreechen iwwer zwou Brécken.

De Stroosseverkéier geet iwwer d'original *Menai [[Hänkbréck]]*, déi 1826 vum Thomas Telfort gebaut gouf an der *Britannia Bréck*, déi d'Autobunn A55 an *North Wales Coast Railway*-Eisebunn dréit.

D'Eisebunnslinn vu Portthaethwy op Caergybi (mat Tëschenopenthalt zu Bodorgan, Ty Croes an Rhosneigr) féiert queesch duerch Anglesey vun Osten no Westen ass 69 Kilometer laang.

## Sprooch

Walisesch ass eng vun deenen eelste Sproochen an Europa. Op Anglesey schwätzen 62 % vun de Leit Walisesch als Haaptsprooch. Jiddweree kann och Englesch. Et ass op Anglesey an am Caernarvonshire, wou dat rengste Walisesch geschwat gëtt.

* *Wéi geet et?*: *Sut dach chi?*
* *Moien*: *Bore da*
* *Prost!*: *Iechyd Da!*
* *Merci*: *Diolch*
* *Villmools Merci*: *Diolch yn fawr*
* *Wëlkomm*: *Crueso*

Wales huet en eegenen Tëlee-Kanal, den S42, national a regional Radio-Statiounen, Radio Cymru an Champion. Dozou kommen nach Walisesch Dageszeitungen an Zäitschrëften.

Dat wichtegst literarescht Wierk op Walisesch ass *[[Mabinogion]]*, eng Sammlung vun alen Erzielungen a Geschichten. Eng Iwwersetzung op Ensglesch gëtt et am Täschebuch (ISBN 0-14-044322-3)

## Tourismus

* Ëffentlech Trëppelweeër: 1056,5 Kilometer

## Kuckt och
* Llanfairpwllgwyngyllgogerychwyrndrobwllllantysiliogogogoch.

## Um Spaweck

* Touristeninformatioune fir Anglesey
* Iwwer d'Geschicht vun der Insel
* Offiziell Säit vun der Stad Beaumaris
Foresoftware

En Internetforum funktionéiert op der Basis vun enger **Foresoftware**. Déi meescht dovu benotze PHP als Programméiersprooch a MySQL als Datebanktyp.

## Verschidde Foresoftwaren
*Classic Forum - eng fräi Foresoftware, programméiert an C an a Perl, lizenséiert ënner der „Artistic License“
*Burning Board - PHP-Foresoftware (eng manner leeschtungsfäeg Freewareversioun ass och ze kréien)
*Phorum - eng fräi PHP-Foresoftware (lizenziéiert ënner der GPL)
*phpBB - eng fräi PHP-Foresoftware, lizenziéiert ënner der GPL)
*phMyForum - och eng PHP-Foresoftware, lizenziéiert ënner der QPL)
*Ikonboard - eng op CGI baséiert, gratis Foresoftware
*Invision Power Board - eng effizient, u PHP a MySQL gebonne Forumsoftware
*vBulletin - käschteflichtech PHP-Foresoftware, optiméiert fir Boards mat > 1.000.000 Bäiträg
Rafael del Riego

De **Rafael del Riego y Flórez**, gebuer den 9. Abrëll 1784 oder de 24. November 1785 (jee no Quell), a gestuerwen de 7. November 1823, war e spuenesche Generol a liberale Politiker.

Gebuer zu Santa María de Tuñas an Asturien schléisst den del Riego 1807 d'Universitéit zu Toledo of. Hie plënnert op Madrid wou hien an d'Arméi geet. 1808 gouf hien am Spuenesche Krich vun de Fransouse gefaangen, an an den El Escorial agespaart, wou hien awer fortlafe konnt.

Hien hëlt un der Schluecht vun Espinosa de los Monteros deel, wou hien alt erëm gefaange gëtt, mä gëtt awer nees fräigelooss. Hie reest duerch England an d'däitsch Staaten a geet eréischt 1814 nees a Spuenien zeréck wou hie Lieutenant-Colonel an der Arméi gëtt.

Wärend den 10 absolutistesche Jore schléisst hie sech de Fräimaurer a Liberale bei enger Verschwörung géint de Ferdinand VII. un. 1819 schéckt de Kinnek zéng Bataillounen a Südamerika fir d'Opstänn néierzeschloen, an den del Riego ass un der Spëtzt vum Asturesche Batailloun. Mä nodeem hien zu Cádiz ukënnt, start hien den 20. Januar 1820 eng Meuterei a verlaangt datt d'Konstitutioun vun 1812 nees agefouert gëtt. Dëse Konflikt geet als Spuenesche Biergerkrich an d'Geschicht an. Dem del Riego seng Truppe marschéieren duerch Andalusien an der Hoffnung en anti-royalisteschen Opstand erauszefuederen, mä d'Bevëlkerung zitt net mat. En Opstand a Galicien huet do méi Erfolleg, an am Mäerz 1820 ass de Kinnek gezwongen, d'Fuederungen z'akzeptéieren.

Den del Riego gëtt zum Feldmarschall ernannt a Kapitän-Generol vu Galicien. Den 8. Januar 1821 ënnersteet him Aragon an hien zitt weider op Saragossa. Am Juni bestit hie sech mat der Maria Teresa del Riego y Bustillos. De 4. September 1821 gëtt hien no engem mëssgléckte republikanesche Putsch beschëllegt, Republikaner ze sinn, an agespaart. Well hien awer sou beléift ass, gëtt hien no Demonstratiounen erëm fräigelooss an 1822 an d'Cortes Generales gewielt.

Am Dezember 1822 um Kongress vu Verona gouf beschloss datt e republikanescht Spuenien eng Gefor fir Europa duerstelle géif, a Frankräich soll nees eng absolut Monarchie aféieren. De 7. Abrëll 1823 marschéieren d'Fransousen a Spuenien an. Den del Riego leet d'drëtt Arméi an ufanks schéngt och alles gutt ze lafen. Mä hie gëtt bedrunn an de 15. September festgeholl. Hie gëtt de 7. November 1823 higeriicht.

D*'[[Himno de Riego]]* gouf zu sengen Éiere geschriwwen.

## Literatur zum Theema
* M. del Riego, *Memoirs of the life of Riego and his family*, London 1824.
* Nard und Piral, *Vida militar e politica de Riego*, Madrid 1844.
Jean-Baptiste Colbert

De **Jean-Baptiste Colbert**, gebuer den 29. August 1619 zu Reims, a gestuerwen 6. September 1683, war e franséische Staatsmann a Finanzminister vum Louis XIV.

## Opstig

### D'Fronde

### Intendant vum Mazarin

### D'Affär Fouquet

## De Colbertismus

## Éier a Batter Zäiten

## Literatur zum Theema
* Jean-Louis BOURGEON, *Les Colbert avant Colbert: destin d'une famille marchande*, 1973.
* Pierre CLÉMENT, *Colbert - Lettres, instructions et mémoires*, 1861-1882.
* Gabriel-Jules de COSNAC, *Mazarin et Colbert*, 1892.
* Claude FARRÈRE, *Jean-Baptiste Colbert*, 1954.
* Eli F. HECKSCHER, *Mercantilism*, 1955.
* Ignès MURAT, *Colbert*, 1980.
* Jean SERRUYS, *De Colbert au Marché commun*, 1970.

## Um Spaweck
Rendolepsis

***Rendolepsis*** ass e Lëtzebuerger Film vum Marc Barnig aus dem Joer 2003.

## Ëm wat geet et am Film?

D'Emma fënnt um Späicher e Schlëssel an en aalt Buch, andeems iwwer *Rendolepsis* riets geet. Well et der Bedeitung vun deem mysteriéise Wuert op de Fong wëll goen, mécht d'Emma sech zesumme mat senger Frëndin Eva op de Wee op Huelmes, wou et Indikatiounen aus dem Buch no eventuell méi gewuer kéint ginn. D'Awunner vun Huelmes behuelen sech zwar relativ gelungen, mä si hëllefen deenen zwéi Meedercher andeems se se bäi d'Anna schécken, déi déi eelst Fra aus dem Duerf ass. Déi mécht och den Androck, wéi wa se eppes mat deem geheimnisvolle Wuert *Rendolepsis* ufänke kéint, mä wéi se vum Schlëssel héiert, dréit se duerch a wëllt deen onbedingt u sech bréngen. D'Meedercher lafe séier fort a probéieren hiert Gléck am Schlass vum Duerf. Mä et gëtt ze séier däischter a se mussen zeréck an d'Duerf, wou de Wiert se mat anerem Jonken zesummen an engem Gemeinschaftsraum schlofe léisst. Nuets ginn d'Meedercher wakreg a mierken, datt all déi aner aus dem Raum am Gaang sinn, sech aus dem Stëbs ze maachen. Si ginn hinnen no, an d'Schlass erop, an e Raum...

Flashback en ettlech Joer zeréck an der Zäit. D'Geschicht vum Auteur vum geheimnisvolle Buch gëtt erzielt an et kënnt een sou op d'Spuer, wat *Rendolepsis* eigentlech ass a watfir Onheel doduerch scho passéiert ass.

An nach en Zäitspronk, déi Kéier erëm zeréck bis bal un den Ufank vum Film. Déi ganz Geschicht gëtt nach eng Kéier komplett en Detail gewisen, mä déi Kéier aus der Perspektiv vun den Awunner vun Huelmes, déi effektiv méi iwwer *Rendolepsis* wëssen, wéi se de Meedercher géinteniwwer zougi wollten. Zum Schluss fënnt och de Schlëssel säi Schlass, mat alle Konsequenze wat dat mat sech bréngt.

## Realisatioun

D'Geschicht u sech ass intressant an eenegermoosse spannend opgebaut, wann ee vu laangotmege Momenter, besonnesch am Ufank a wärend dem ganzen zweeten Zäitspronk, emol ofgesäit. Dëse Film ass zwar eng kommerziell Produktioun, mä trotzdeem vun Amateure mat ganz einfache Moyenen op d'Been gesat. Sou sinn z.&nbsp;B. vill Dialoger relativ steif, a mat Ausnam vun der Anna als al Fra sinn all d'Rolle vun den eeler Leit mat Jonktem an ale Kleeder besat. Et däerf een also definitiv net Hollywoodstandard erwaarden, mä dat schéngt de Groussdeel vum Public an de Kinossäll och net gemaach ze hunn, well do krut de Film deelweis ganz encourageant Echoen.

## DVD
De Film ass bei Koler Movies Lëtzebuerg op DVD erauskomm.

## Kuckt och
* Lëscht vu lëtzebuergesche Filmer

## Um Spaweck
* ''Rendolepsis'' bei Caramba Cinemas
* KML
* Den Trailer ukucken
Fred Junck

De **Fred Junck**, gebuer de 26. Mäerz 1942 zu Lëtzebuerg an och do gestuerwen den 10. Februar 1996, war e Cinephil, Filmsammler a Grënner vun der Stater Cinemathéik.

## Liewen
De Fred Junck koum am Alter vun 12 Joer op Paräis an e Pensionat. Do huet e seng Passioun fir de Kino entdeckt an all Fräizäit benotzt, fir an de Kino ze goen. Mat 18 Joer ware seng Kenntnesser iwwer de Film sou grouss, datt en an der Televisiounsemissioun *[[La tête et les jambes]]*, virun 8 Milliounen Nokuckerten, zesumme mat sengem Spillpartner den Haaptpräis vun 100.000 FF gewonnen huet.
 
En huet seng Première am *Lycée Henri IV* gemaach, wou hie mam Barbet Schroeder a mam Bertrand Tavernier zesummen an der Klass war, an duerno huet hie Journalismus studéiert.

1968 koum hien zeréck op Lëtzebuerg. 1969 huet hien en Documentaire iwwer den amerikanesche Generol George S. Patton gedréit an als Filmkritiker op der Televisioun an an der geschriwwener Press geschafft. 1969 war e *Producteur associé* vum Barbet Schroeder sengem Film *More*, an 1972 dréint e *L'Europe en marche, hommage à [[Robert Schuman]]*.

Vun 1973 u huet de Fred Junck am Kulturministère geschafft. 1975 war en ee vun de Grënner vun der *Cinémathèque du Luxembourg* *[[Association sans but lucratif|A.s.b.l.]]*, wou Filmer, déi en doruechter gesammelt huet, gewise goufen. Dës Projektioune goufen am Kino Vox an der Stad gemaach. 1977 ass de Fred Junck an de *Service culturel* vun der Stad Lëtzebuerg gewiesselt, a knapps duerno gouf d'Cinemathéik als *Cinémathèque de la Ville de Luxembourg* an d'Strukture vun der Stad integréiert.

De Fred Junck hat elo d'Méiglechkeet, Filmer doruechter opkafen ze kënnen, an huet bannent just e puer Joer eng international unerkannt Sammlung zesummegestallt, déi vun den Hollywood-Klassiker iwwer B-Filmer bis hin zu rare Stommfilmer reecht.

1990 huet en en Dréibuch vun engem Krimi mam Titel *Schock Wave* geschriwwen, dat awer net verfilmt ginn ass.

De Fred Junck ass 1996 am Alter vun 53 Joer u Kriibs an der Stad verscheet.

## Dekoratiounen
* *Croix d'Officier des Arts et Lettres de la République française*

## Filmographie
### Als Regisseur
* *[[A Man, a Legend: George S. Patton]]* (1969)
* *[[L'Europe en Marche: Hommage à Robert Schuman]]* (1972)

### Als Schauspiller
* *[[La Boulangère de Monceau]]* vum Éric Rohmer (1961)
* *[[One-Reel Picture Show]]* vum Andy Bausch (1983)
* *[[A Wopbopaloobop A Lopbamboom]]* vum Andy Bausch (1989)
* *[[Mumm Sweet Mumm]]* vum Paul Scheuer, Georges Fautsch a Maisy Hausemer (1989)
* *[[Three Shake-a-leg Steps to Heaven]]* vum Andy Bausch (1993)
* *[[Falstaff on the Moon]]*, vum Robinson Savary (1993)

### Als Produzent
* *[[More (Film 1969)|More]]* vum Barbet Schroeder (1969)

### Iwwer de Fred Junck
* *[[L'homme au cigare]]* vum Andy Bausch (2003)

## Literatur
* Jean-Louis Scheffen: *Der Mann der zehntausend Filme*, Die Warte vum 4. Februar 2021 S. 6-8

## Kuckt och
* Lëscht vu lëtzebuergesche Filmregisseuren

## Um Spaweck
*De Junck op der IMDb
632

## Evenementer

## Konscht a Kultur

## Wëssenschaft an Technik

## Gebuer

## Gestuerwen
* : Mohammed, islamesche Prophéit.
635

## Evenementer

## Konscht & Kultur

## Wëssenschaft & Technik

## Gebuer
* Ëm 635: de Pippin de Mëttelsten, e fränkeschen Hausmeier († 714)
* Ëm 635: de Lambertus, Bëschof vu Maastricht a Stadhellege vu Léck († 705)

## Gestuerwen
* Den Egric, Kinnek vun East Anglia

## Um Spaweck
Fathi Arafat

De **Fathi Arafat**, gebuer den 11. Mäerz 1933 zu Kairo, a gestuerwen och do den 1. Dezember 2004, war e palestinensesche Politiker an de Brudder vum Jassir Arafat.

De Fathi Arafat, vu Beruff Dokter, huet an Egypten, Kuwait an a Jordanien gelieft. Hie war Member vum Nationalrot vu Palestina an Éierepresident vum palestinensesche Rouden Hallefmound. 1968 war hie Matgrënner vum Palestinensesche Rouden Hallefmound. De Fathi Arafat huet fir all d'Palestinenser déi am ganzen Noen Oste liewen ee Gesondheetssystem opgebaut.

Am Joer 1994, no dem Oslo-Ofkommes, ass hien an d'Gazasträif geplënnert, an huet do fir déi nei Palestinensesch Autonomieverwaltung vu sengem Brudder geschafft. 2001 huet hien aus Gesondheetsgrënn vu senger Funktioun als President vum palestinensesche Rouden Hallefmound demissionéiert.

De Fathi Arafat ass den 1. Dezember 2004 a sengem Haus zu Kairo u Mokriibs gestuerwen.

## Kuckt och
* Jassir Arafat
* Rouden Hallefmound

## Um Spaweck
* Noriicht vum Fathi Arafat sengem Doud um Nouvel Observateur
* Liewenslaf vum Fathi Arafat
Ligne de vie (Film)

***Ligne de vie*** ass e lëtzebuergeschen Documentaire vum Christophe Wagner aus dem Joer 2002.

## Ëm wat geet et am Film?
De Film portraitéiert 4 Leit - e Mann, eng jonk Fra, eng Koppel - an hirem schwéieren Equiliber tëscht "normalem" Liewen an Ofrutschen an d'Marginalitéit (se sinn alle véier drogenofhängeg).

## Soss
De Film war dem Christoph Wagner säin éischte Film nom Studium a gouf tëscht Januar a Juni 2001 gedréint. Am Ganze goufe 50 Stonne Filmmaterial opgeholl.

Bei der Presentatioun vum Documentaire gouf och e fiktionale Kuerzfilm vum Christoph Wagner, *[[Un combat]]*, gewisen.

De Film gouf op VHS-Kassette verëffentlecht.

## Wat gouf driwwer geschriwwen?
Josée Hansen, d'Lëtzebuerger Land:
*"Christophe Wagner réussit le défi difficile de se glisser dans l'intimité des gens qu'il observe, dans leur vie, pour les montrer de l'intérieur, sans pour autant les trahir. [...] Il ne démontre pas, il montre - et c'est la grande qualité de son film."* 

Viviane Thill, Forum N° 222:
*"Sur un sujet difficile, celui de la misère sociale au Luxembourg, Christophe Wagner a réussi un film convaincant et touchant, parfois révoltant et souvent dur, qui laisse toujours le spectateur libre de l'attitude qu'il choisira d'adopter vis-à-vis des protagonistes."*

## Um Spaweck
* De Film um Site vum Lëtzebuerger Filmfong
* De Film um Site vun der Porduktiounsfirma Samsa Film
* Extrait 1 vum Film um Vimeo-Kanal vum Regisseur
* Extrait 2 vum Film um Vimeo-Kanal vum Regisseur
Un combat

***Un combat*** ass e Kuerzfilm vum lëtzebuergesche Regisseur Christophe Wagner aus dem Joer 2002.

## Ëm wat geet et am Film?
Zwéin Zaldote sëtzen an engem zerschossenen Duerf an enger Heip an der Fal: e Sniper huet s'am Viséier. En Erauskomme schéngt onméiglech.

## Wat gouf driwwer geschriwwen?
"*Un combat* [...] est avant tout une réussite formelle et prouve le don technique du jeune cinéaste pour le découpage de l'espace et de l'image." Josée Hansen in: Lëtzebuerger Land.

## Um Spaweck
* ''Un combat'' op samsa.lu
* Josée Hansen: De la dignité. In: Lëtzeburger Land 25.10.2002
## Kuckt och
* Lëscht vu lëtzebuergesche Filmer
When the Music's Over

***When the Music's Over*** ass e Spillfilm vum lëtzebuergesche Regisseur Andy Bausch aus dem Joer 1981.

Den Titel bezitt sech op d'Lidd vu The Doors mam selwechten Titel. De Film ass op 8mm gedréit an ass deen éischte Laangfilm vum Andy Bausch.

## Ëm wat geet et am Film?
E Spillschouls-Schoulmeeschter gëtt net eens mat sengem Ëmfeld: Seng Virstellunge vu Schoulhale fanne bäi den anere Schoulmeeschteren, senge Virgesetzten an den Eltere kee Versteesdemech. Schliisslech verléiert e seng Aarbecht...

## Kuckt och
* Lëscht vu lëtzebuergesche Filmer
Stefan (Film)

***Stefan*** ass e Kuerzfilm vum lëtzebuergesche Regisseur Andy Bausch aus dem Joer 1982.

## Ëm wat geet et am Film?
De Stefan ass en introvertéierte Schüler, dee sech bewosst gëtt, datt en homosexuell ass, an datt en a säi Matschüler Ulli verléift ass. Mä Elteren a Proffe wëllen näischt dovu wëssen: hie flitt vun der Schoul.

Dëst ass dem Thierry van Werveke säin alleréischte Filmoptrëtt. *Stefan* ass zesumme mat engem anere Kuerzfilm vum Andy Bausch, *[[Lupowitz]]*, gewise ginn.
## Kuckt och
* Lëscht vu lëtzebuergesche Filmer
Lupowitz

***Lupowitz*** ass e Kuerzfilm vum lëtzebuergesche Regisseur Andy Bausch aus dem Joer 1982.

## Ëm wat geet et am Film?
E Privatdetektiv kritt den Optrag, nom "Big enchilada", dem Boss vun de Bossen, dem Big Boss par excellence: Gott *himself* ze sichen...

## Soss
De Film ass eng Adaptatioun vum Woody Allen senger Kuerzgeschicht *Mr Big*. Sou wéi den Allen de Stil vun de Kriminalromaner aus den 1930er-1940er Jore parodéiert, parodéiert de Bausch stilistesch d*'[[Film noir|Film Noirën]]* aus där Zäit.

De Film ass zesumme mat *[[Stefan (Film)|Stefan]]*, engem anere Kuerzfilm vum Andy Bausch, doruechter gewise ginn.

## Kuckt och
* Lëscht vu lëtzebuergesche Filmer
Die letzte Nacht

***Die letzte Nacht*** ass e Kuerzfilm vum lëtzebuergesche Regisseur Andy Bausch aus dem Joer 1983.

## Ëm wat geet et am Film?
Zwéi Strummerte klauen aus engem Doudewon d'Läich vun enger Fra a schleefe se mat an hir Stopp. Ee vun hinne verléift sech a se...

## Soss
De Film ass eng Adaptatioun vum Charles Bukowski senger Novell *Die kopulierende Nixe von Venice, Kalifornien* (engleschen Titel: *The Copulating Mermaid of Venice, California*). En ass zesumme mam Andy Bausch sengem *[[Cocaine Cowboy]]* gewise ginn. Et waren déi éischt Filmer vum Bausch, déi an engem "kommerzielle" Kino gespillt goufen. D'Première war am Cité.

## Kuckt och
* Lëscht vu lëtzebuergesche Filmer
Soziale Mindestloun

De **Soziale Mindestloun** ass en Instrument dat dem Legislateur erméiglecht, d'Verdeelung vum nationale Revenu ze steieren.

De **Code du Travail** zu Lëtzebuerg seet am Artikel L.222-1, datt all Salarié, deen eng normal physesch an intellectuell Aptitude huet, ouni Ënnerscheed zum Geschlecht, Recht op de soziale Mindestloun huet. Den Niveau vun deem Loun gëtt duerch Gesetz sou festgeluecht, datt en dem Salarié erlaabt un der ekonomescher Entwécklung vum Land deelzehuelen.

Fir de soziale Mindestloun festzeleeën, ginn zwéin Haaptkrittären a Betruecht gezunn, an zwar den Alter vum Beschäftegten a seng Qualifikatioun.

De Soziale Mindestloun déngt am Sozialsystem och dacks als Basis fir d'Berechnung vun anere finanzielle Leeschtungen oder Obligatiounen, wéi z.&nbsp;B. Festleeë vu Mindest- a Maximalcotisatioune fir Krankekeesen, Unfallrenten asw.

## Entwécklung vum soziale Mindestloun zu Lëtzebuerg
### Zanter dem 1. Mäerz 2009
*Den Index ass vu 685,17 Punkten op 702,29 eropgaangen.

### Vum 1. Januar 2009 bis den 28. Februar 2009
*De Basisloun berechent op den Index 100 gouf vun 234,91 € op 239,61 € gehuewen.

### Vum 1. Mäerz 2008 bis den 31 Dezember 2008

## Um Spaweck
Steven Soderbergh

De **Steven Soderbergh**, gebuer de 14. Januar 1963 zu Atlanta an Georgia, ass en US-amerikanesche Filmregisseur.

## Filmer
* *Behind the Candelabra* (2013)
* *The Bitter Pill* (2013)
* *Magic Mike* (2012)
* *Haywire* (2011)
* *Contagion* (2011)
* *The Last Time I Saw Michael Gregg* (2011, unreleased)
* *And Everything Is Going Fine* (2010, documentary)
* *Contagion* (2011)
* *The Informant!* (2009)
* *The Girlfriend Experience* (2009)
* *Che: Part One* (2008)
* *Che: Part Two* (2008)
* *Ocean's Thirteen* (2007)
* *The Good German* (2006)
* *[[Ocean's Twelve]]* (2004)
* *[[Eros (Film)|Eros]]* (2004) (de Sketch: *Equilibrium*)
* *[[Full Frontal]]* (2002)
* *[[Solaris]] * (2002)
* *[[Ocean's Eleven]]* (2001)
* *[[Traffic]]* (2000)
* *[[Erin Brockovich (Film)|Erin Brockovich]]* (2000)
* *[[The Limey]]* (1999) 
* *[[Out of Sight]]* (1998) 
* *[[Schizopolis]]* (1996) 
* *[[Gray's Anatomy]]* (1996) 
* *[[Underneath]]* (1995) 
* *[[King of the Hill]]* (1993)
* *[[Kafka]]* (1991) 
* *[[Sex, Lies, and Videotape]]* (1989)

## Gielercher
* Filmfestival vu Cannes (1989) - Palme d'or fir *[[Sex, Lies, and Videotapes]]*
* Oscar (2000) - Bescht Regie fir *[[Traffic]]*
* BFCA Award (2000) - Bescht Regie fir *[[Traffic]]*

## Um Spaweck